ДРУШТВО ЗА РЕОСИГУРАЊЕ П Р Е Д Л О Г

**„ДУНАВ-РЕ“ а.д.о.**

- Скупштина Друштва -

**З А П И С Н И К**

Са 103. ванредне седнице Скупштине Друштва, одржане дана 15.06.2020. године, у пословним просторијама Друштва, Београд, Кнез Михаилова бр.6/II, сала за састанке.

Седница је почела у 13,32 часова.

Директор Сектора за правне и опште послове и управљање људским ресурима, Бојан Маричић је информисао присутне да је листа акционара за ову седницу утврђена на основу Јединствене евиденције акционара Централног регистра, на дан 21.05.2020. године.

Седници je присуствовао пуномоћник већинског акционара: Компаније Дунав осигурање а.д.о.- 75.126 гласова - Бојан Миладиновић.

Поред наведеног пуномоћника акционара, седници су присуствовали и запослени у Друштву: Зорана Пејчић, председник Извршног одбора, Татјана Комненић, члан Извршног одбора, Бојан Маричић, директор Сектора за правне и опште послове и управљање људским ресурсима, Ивана Медић, асистент Управе и Милица Жарковић, Сарадник за правне послове.

Затим је Бојан Маричић саопштиo податак да од укупно 81.083 гласа, седници Скупштине присуствује представник акционара који располаже са 75.126 гласова што представља 92,6% од укупног броја гласова те да су испуњени услови за одржавање седнице и доношење пуноважних одлука.

Затим се прешло на избор председника Скупштине.

1. **Избор председника Скупштине**

У уводном излагању, Бојан Маричић је истакао да свако од присутних пуномоћника акционара може да предложи кандидата за председника, а да је у досадашњој пракси за председникa Скупштине предлаган пуномоћник акционара са највећим бројем гласова.

Пошто је седници Скупштине присуствовао само пуномоћник Компаније Дунав осигурање, као представник акционара са највећим бројем гласова, тако је као једини кандидат за прeдседника Скупштине предложен Бојан Миладиновић.

Како није било пријављених за дискусију, прешло се на јавно гласање, дизањем руке, па је тако Скупштина, на основу члана 27. Статута Друштва, са 75.126 гласова „за“, без гласова „против“ и „уздржаних“, донела

О Д Л У К У

о избору председника Скупштине

1. За председника 103. ванредне седнице Скупштине Друштва бира се Бојан Миладиновић, представник акционара Компaније Дунав осигурање а.д.о.
2. Изабрани председник ће председавати 103. седницом Скупштине акционара и у име Скупштине потписати донете акте.

Након избора, председник је преузео руковођење седницом Скупштине и предложио Дневни ред за ову седницу.

Пре преласка на дневни ред, Бојан Миладиновић је констатовао, у складу са чланом 9. Пословника о раду Скупштине, да су седници присутни представници стручних служби који су задужени за бројање гласова-Бојан Маричић и Ивана Медић, а за вођење записника, Милица Жарковић.

С обзиром да није било предлога за измену и допуну предложеног Дневног реда, пуномоћници су једногласно прихватили да се на овој седници размотри следећи:

ДНЕВНИ РЕД

1. Избор председника Скупштине
2. Разматрање и усвајање Записника са 102. редовне седнице Скупштине
3. Предлог Одлуке о разрешењу чланова Надзорног одбора Друштва
4. Предлог Одлуке о именовању чланова Надзорног одбора Друштва
5. Разно

**2.** **Разматрање и усвајање Записника са 102. седнице Скупштине**

Пошто присутни акционар није имао примедбе на предложени текст Записника са 102. седнице Скупштине, то је на основу чл. 29. Пословника о раду, са 75.126 гласова „за“, без гласова „против“ и „уздржаних“, Скупштина донела

О Д Л У К У

1. Усваја се, без примедаба, Записник са 102. седнице Скупштине одржане дана 28.04.2020. године у тексту који је достављен у материјалу за седницу.
2. Текст усвојеног Записника чини саставни део ове Одлуке.
3. **Предлог Одлуке о разрешењу чланова Надзорног одбора Друштва**

Известилац по овој тачки дневног реда био је Бојан Маричић који је изложио садржину предлога Одлуке о разрешењу чланова Надзорног одбора Друштва.

Он је образложио да је Надзорни одбор Компаније „Дунав осигурање“ а.д.о., као орган контролног друштва, донео Одлуку којом је Скупштини Друштва предложио именовање новог представника Компаније за обављање функције председника Надзорног одбора, а да члановима Надзорног одбора Данијели Недељковић и Гордани Милићевић истичу четворогодишњи мандати.

Затим је на основу члана 52. став 1. тачка 11. Закона о осигурању (Сл. гласник РС бр. 139/14) и члана 31. тачка 11. Статута Друштва за реосигурање “Дунав Ре” а.д.o. Београд (пречишћен текст од 23.03.2016. године), Скупштина Друштва са 75.126 гласова „за“, без гласова „против“ и „уздржаних“, донела следећу

О Д Л У К У

1. Разрешавају сефункције члана Надзорног одбора Друштва за реосигурање „Дунав Ре” а.д.о.:
   * **Ана Ћетковић**, председник
   * **Данијела Недељковић**, члан
   * **Гордана Милићевић**, члан
2. Ова Одлука ступа на снагу даном доношења.

О б р а з л о ж е њ е

Чланом 52. став 1. тачка 11. Закона о осигурању (Сл. гласник РС бр. 139/14) и чланом 31. тачка 11. Статута Друштва, прописано је да Скупштина одлучује о именовању и разрешењу чланова Надзорног одбора Друштва.

Имајући у виду да је Надзорни одбор Компаније „Дунав осигурање“ а.д.о., као орган контролног друштва, дана 27.03.2020. године донео Одлуку Н број 49/20, којом је Скупштини Друштва предложио именовање новог представника Компаније за обављање функције председника Надзорног одбора, као и чињеницу да члановима Надзорног одбора Данијели Недељковић и Гордани Милићевић истичу четворогодишњи мандати, то је донета Одлука као у диспозитиву.

1. **Предлог Одлуке о именовању чланова Надзорног одбора Друштва**

Известилац по овој тачки дневног реда био је Бојан Маричић који је образложио садржину предлога Одлуке о именовању чланова Надзорног одбора Друштва.

Он је истакао да су за чланове Надзорног одбора предложени: Наташа Башић и Горан Говедарица, као нови чланови и Гордана Милићевић, досадашњи независни члан.

На крају излагања је навео да је сагласно члану 61. Закона о осигурању, Народна банка Србије донела појединачна Решења којима је дала претходну сагласност за именовање предложених лица за чланове Надзорног одбора Друштва, па су с тим у вези испуњени сви законски услови за именовање наведених лица.

По завршеном излагању Бојана Маричића, а на основу чланa члана 52. став 1., тачка 11. Закона о осигурању (Сл. гласник РС бр. 139/14) и члана 31. став 1. тачка 11. Статута Друштва за реосигурање “Дунав Ре” а.д.o. Београд (пречишћен текст од 23.03.2016. године), Скупштина Друштва са 75.126 гласова „за“, без гласова „против“ и „уздржаних“, донела следећу

**О Д Л У К У**

**о именовању чланова Надзорног одбора**

1. За чланове Надзорног одбора Друштва за реосигурање “Дунав-Ре” а.д.о. Београд, именују се:

* **Наташа Башић,** директор Дирекције за неживотна осигурања Компаније „Дунав осигурање“ а.д.о. Београд
* **Горан Говедарица**, директор Дирекције за накнаду штета Компаније „Дунав осигурање“ а.д.о. Београд
* **Гордана Милићевић**, шеф службе за правне послове у „Сава осигурању“ а.д.о. Београд, као независни члан

1. Чланови Надзорног одбора из тачке 1. ове Одлуке именују се на мандатни период од 4 (четири) године, са могућношћу поновног избора.
2. Изабрани чланови Надзорног одбора на првој наредној седници бирају председника Надзорног одбора већином од укупног броја гласова.
3. Ова одлука ступа на снагу даном доношења

***Образложење и мишљење***

За именовање чланова Надзорног одбора Друштва за реосигурање „Дунав Ре“ а.д.о., предложени су: Наташа Башић и Горан Говедарица, као нови чланови и Гордана Милићевић, досадашњи независни члан. Разлози за њихово именовање су: поседовање способности потребних за надзор над пословањем реосигуравајућег друштва, стечена пословна репутација, стручне квалификације, знање и искуство у области осигурања као и у обављању руководећих функција, лични, професионални и морални интегритет, присутна мотивација за надзор над остваривањем постављених циљева, познавање и одређивање ризика у делатности осигурања и реосигурања, доказана способност доношења одлука и организовања надзора над радом друштва.

Основни циљеви који се именовањем предложених чланова Надзорног одбора желе постићи су: свеобухватно и континуирано спровођење надзора над обављањем послова реосигурања у складу са законским прописима уз остваривање добити у пословању, успостављање поузданог система интерних контрола и стратегија за управљање ризицима, обезбеђивање сигурности и стабилности у пословању Друштва, као и даље унапређење пословних активности.

Сагласно члану 61. Закона о осигурању, Народна банка Србије је Решењима број: Г бр. 6211 од 15.06.2020. године, Г бр. 6210 од 15.06.2020. године и Г бр. 5699 од 29.05.2020. године, дала претходну сагласност за именовање предложених лица за чланове Надзорног одбора Друштва.

На основу свега напред наведеног, Скупштина је у складу са чланом 52. став 1., тачка 11. Закона о осигурању и чланом 31. став 1. тачка 11. Статута, донела Одлуку као у диспозитиву.

1. **Разно**

Под тачком разно није било предлога за разматрање.

Седница је завршена у 13,42 часова.

Записник саставила Председник Скупштине

Милица Жарковић Бојан Миладиновић